སྐུའི་འཁྲུངས་སྐར་ཉིན་དང་བསྟུན་ནས་མཁས་དབང་ཡོན་ཧོང་པེན་ལ་བཅར་འདྲི་ཞུས་པ།ལྷ་སྡེ་གནམ་ལོ་ཡགདྲི་བ།ཐོག་མར་སློབ་དཔོན་ཆེན་མོ་ཡོན་ཧོང་པེན་མཆོག་གིས་དཔེ་དེབ་རྩོམ་འབྲི་གནང་བཞིན་པའི་མཛད་བྲེལ་ཁྲོད་ནས་བཅར་འདྲི་དང་ལེན་གནང་བར་སྙིང་ཐག་པ་ནས་ཐུགས་རྗེ་ཆེ།ཉིད་ཀྱིས་བོད་དོན་ཐད་བྲིས་པའི་བརྩམས་ཆོས་དང་རྩོམ་ཡིག་གང་མང་བོད་ཡིག་ནང་འགྱུར་ཡོད་པས།ཀློག་པ་པོ་མང་ཆེ་བས་ཁྱེད་རང་ནིརྒྱ་ནག་ཆེན་པོའི་བསམ་བློའི་བཀག་རྒྱལས་བརྒལ་ཟིན་པའི་མཁས་དབང་ཡན་གར་བ་ཞིག་ལ་ངོས་འཛིན་གནང་བཞིན་འདུགལན།བཀའ་དྲིན་ཆེ།ལོ་འགའི་ཡར་སྔོན་གྱི་ལྗི་ནི་ཝའི་རྒྱ་བོད་ཚོགས་འདུའི་སྟེང་དུ་ང་མ་གཏོགས་བོད་མི་རིགས་ཀྱི་རང་ཐག་རང་གཅོད་ཀྱི་ཐོབ་ཐང་འཕྲོག་མི་ཆོག་ཟེར་མཁན་མི་འདུགདེ་བཞིན་ཐེ་ཝན་དུའང་ང་མ་གཏོགས་ཐེ་ཝན་སྤྱི་མཐུན་རྒྱལ་ཁབ་ལ་མིང་བསྒྱུར་གནང་དགོས་ཟེར་ཕོད་མཁན་ཉུང་ཉུང་རེད།མ་གཞི་བསྟུན་ཤེས་ནི་འགྲོ་སྟངས་ཤིག་རེད་དེ་གུང་ཁྲན་ཏང་གིས་དེ་ནི་ཁོང་ཚོས་བཀོལ་བའི་ཐབས་ལམ་ལ་རྒྱལ་ཁ་ཐོབ་ཀྱིན་པར་མཐོང་བཞིན་པས་བསྟུན་ཐལ་དྲགས་ན་གྱོང་གུད་ལས་མེད།འདི་ངེས་པར་དུ་ཤེས་དགོས་པ་ཞིག་ཡིན།ད་ངས་ཁྱོད་ཀྱི་དྲི་བར་ལན་རིམ་པས་རྒྱག་ཡོང་།གསལ་བཤད་དགོས་སར་དྲན་བསྐུལ་བྱོས་ཤོག་ཨ།དྲི་བ།ལགས་སོ།ཉེ་སྔོན་ཞིས་ཅིན་ཕེན་གཞུང་གིས་རྒྱལ་བ་རིན་པོ་ཆེར་དམིགས་པའི་ནང་ཁུལ་ཚོགས་འདུ་ཞིག་བསྐོངས་འདུག་ཟེར་བ་དེར་རྒྱས་བཤད་ཅིག་གནང་རོགས།ལན།ང་རང་ལ་འབྱོར་བའི་གནས་ཚུལ་ལྟར་ན།